81. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. 40820 της 22/31 Δεκ. 1977 (ΦΕΚ Δ' 572) Περί συμπληρώσεως της Ε.11035/73 αποφάσεως σχετικά με το χρόνο ισχύος των αδειών για εγκατάσταση λυομένων οικίσκων. Έχοντας υπόψη: 1.Την παρ. 3 του άρθρ. 53 του Ν.Δ. 17.7.1923 «περί σχεδίων πόλεων κλπ.», όπως έχει αντικατασταθεί με την παρ. 2 του άρθρ. 1 του Ν.Δ. 194/1969 «περί τροποποιήσεως πολεοδομικών τινών διατάξεων» (ΦΕΚ 103 Α'). 2.Τις διατάξεις του Β.Δ. 8.7.67 «περί εγκαταστάσεως προς παραθερισμόν», όπως τροποποιήθηκαν και συμπληρώθηκαν μεταγενέστερα. 3.Την απόφαση με αριθ. Ε.11035/28.4.73 (ΦΕΚ 126/Δ' 7.5.73), περί τροποποιήσεως της υπ' αριθ. Ε.3475/8.2.73 αποφάσεως «περί καθορισμού χρόνου ισχύος αδειών τινών εκδιδομένων δια την εγκατάστασιν λυομένων οικίσκων προς παραθερισμόν», η οποία παρέτεινε μέχρι 31.12.77 το χρόνο ισχύος αδειών εγκαταστάσεως λυομένων οικίσκων οι οποίες είχαν εκδοθεί σύμφωνα με τις διατάξεις του Β.Δ. από 7.8.1967. Και επειδή πολλοί ιδιοκτήτες δεν μπόρεσαν μέχρι στιγμής να τοποθετήσουν τα λυόμενα για τα οποία πήραν τις σχετικές άδειες σύμφωνα με τις διατάξεις του Β.Δ. από 7.8.67, είτε λόγω οικονομικής αδυναμίας, είτε λόγω απαγορεύσεων από αναστολές εκτελέσεως οικοδομικών εργασιών πού ίσχυσαν σε πολλές περιοχές της χώρας, πλην όμως επειδή η μέχρι σήμερα ανέγερση των λυομένων οικίσκων σε πολύ μικρά αγροτεμάχια, διασπαρμένα σε ολόκληρη τη Χώρα χωρίς οικιστικό πρόγραμμα υποβαθμίζει το περιβάλλον και δημιουργεί προβλήματα στις ρυθμιστικές και πολεοδομικές μελέτες των περιοχών, αποφασίζουμε: Επιτρέπουμε για το χρονικό διάστημα από 1.4.78 μέχρι 31.12.78 την εγκατάσταση λυομένων, (Μετά τη σελ. 294,390) Σελ. 294,391 Τεύχος 663-Σελ. 117 Σχέδια Πόλεων 23.Δ.α.80-81 για τα οποία έχουν εκδοθεί άδειες σύμφωνα με τις διατάξεις του Β.Δ. από 2.8.67 και που δεν άρχισαν ή δεν τελείωσαν μέχρι 31.12.77, εφόσον η σχετική άδεια υποβληθεί μέχρι 31.1.78 στο πολεοδομικό γραφείο για έλεγχο. Για το χρονικό διάστημα από 1.1.78 μέχρι 1.4.78 καμία εργασία εγκαταστάσεως ή αποπερατώσεως τούτων δεν επιτρέπεται, πέραν της 31.12.78 καμία εργασία δεν επιτρέπεται για την κατηγορία αυτή κτισμάτων τα οποία μέχρι τότε πρέπει να έχουν αποπερατωθεί. Σελ. 294,392 Τεύχος 663-Σελ. 118 23.Δ.α.81 Σχέδια Πόλεων 